Lauritz Jenssen

Lauritz Jenssen () var ein norsk brukseigar og stortingsmann frå Trondheim.

Jenssen tok eksamen som maskiningeniør ved den polytekniske skulen i Karlsruhe i 1860. Same året tok han over styringa av Ranheim Bruk i Strinda, eigar av bedrifta frå 1867 til 1896. Han var medlem av heradsstyret i Strinda frå 1870 og ordførar 1888-89.

Jenssen var medlem av departementskomiteane som drøfta lakselova i 1872 og om tekniske skular i 1878. I 1876 var han medlem av vassdragskommisjonen. Frå 1884 var han medlem av representantskapet i Noregs Bank.

Jenssen var 4. representant frå Søndre Trondhjems amt på Stortinget 1880-82 og på omframstortinget 1882. Han var medlem av jarnbanekomiteen.

Han døydde på Ranheim i 1899.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Kategori:Stortingsrepresentantar 1880-1882
Kategori:Folk frå Trondheim